18vet triatlon ar Baol-Skoubleg en deus graet berzh-spontus. Muioch a dud eget ar pezh a chell bezañ e neus forzh peseurt stad e Breizh o deus arvestet ouzh un abadenn a zo padet 2 eur…evit ar re wellañ. Soñjitta : 1,5 km war neuial, 40 km war  varch-houarn ha 10 km war dreid. Ar re gentañ ne oa ket berr o alan ouzhpenn ! Penaosta e reont ? Bemdez e vez an driatletourien o pleustriñ war 2 eus an 3 sport-mañ. Nebeud-tre anezho a vez a-vicher e Frañs met ar sport-mañ a zesach muioch-mui a dud abalamour da 2 zarvoud. Da gentañ a-drugarez dar choarioù olimpek maz eo degemeret ar sport-mañ abaoe 2000. Desachet ar goulou warni. Da eil eo aet skipailh Frañs kalzik war-raok. Ar maout a oa aet gant Frederig Delaubre hag an eil plas gant Sedrig Fleureton da  vare kampionad Europa e Lausanne er bloaz-mañ. Rak se e oa tud er Baol evit gwelet an driatletourien hag int-i a oa niverus-tre ivez : tost 3.000 anezho war an dibenn-sizhun a-bezh. Abaoe ar 15 a viz Eost e oa leun-chouk an enskrivadurioù. Ret e oa bet da Lug Chatellier hag e skipailh aozañ bezañ nachet un toulladig tud zoken. Hag ar Vreizhiz en afer-mañ ? N.Landon a oa aet da 5vet, A.Beyer da 6vet ha J-M Roue da 10vet.